Greek Legal Document

Category: 8

Content:
15α. ΠΡΟΕΔΡΙΚΟΝ ΔΙΑΤΑΓΜΑ της 10 Απρ./2 Μαΐου1930 (ΦΕΚ Α΄137) Περί Λαϊκών Θερέτρων. Έχοντες υπόψη το άρθρ. 17 του Ν.Δ. της 17 Ιουλ. 1923 «περί σχεδίου πόλεων κλπ.» ως διετυπώθη εν άρθρ. 6 του Ν.Δ. της 3/17 Δεκ. 1925 κυρωθέντος δια του Νόμ. 3976 της 22/26 Φεβρ. 1929 και το άρθρ. 1 του Νόμ. 346 του 1914, μετά γνωμοδότησιν του Συμβουλίου των Δημοσίων Έργων και την υπ’ αριθ. 184 της 20 Μαρτ. 1930 γνωμοδότησιν του Συμβουλίου της Επικρατείας, προτάσει των Ημετέρων επί της Υγιεινής, Γεωργίας και Συγκοινωνίας Υπουργών, αποφασίζομεν και διατάσσομεν: Άρθρ.1.-1.Ο ομαδικός παραθερισμός δι’ εγκαταστάσεως εις εξοχικά μέρη σκηνών, υποστέγων και γενικώς προσωρινών παραπηγμάτων δεν επιτρέπεται ειμή εις τα συμφώνως τω παρόντι ανεγνωρισμένα Λαϊκά Θέρετρα. 2.Ο καθορισμός εξοχικής τινός περιοχής ως Λαϊκού Θερέτρου ανήκει εις τον Υπουργόν της Υγιεινής όστις αποφαίνεται περί τούτου δι’ αποφάσεώς του μετά γνωμάτευσιν επιτροπής αποτελουμένης εκ του οικείου Νομιάτρου, του Νομομηχανικού και του Προέδρου της Κοινότητος ή και άνευ τούτου αν η περιοχή του Λαϊκού Θερέτρου δεν υπάγεται εις μίαν και την αυτήν Κοινότητα. 3.Ως Λαϊκά Θέρετρα καθορίζονται κατά την προηγουμένην παράγραφον τόποι εξοχικοί πεφυτευμένοι ή μη εκτός των πόλεων και συνοικισμών, κατάλληλοι από απόψεως κλιματολογικών συνθηκών και φυσικών στοιχείων δια την διαμονήν ανθρώπων κατά το θέρος υπό υγιεινάς συνθήκας προς ανάπαυσιν και αναψυχήν. 4.Πάντως δεν δύνανται να καθορίζωνται ως τοιαύτα οιαδήποτε μέρη περιλαμβανόμενα εντός των σχεδίων των πόλεων και συνοικισμών και πέραν τούτων μέχρι αποστάσεως χιλίων μέτρων από των τελευταίων οικοδομικών γραμμών. Εάν δε υπάρχη σχέδιον αντί των τελευταίων οικοδομικών γραμμών λαμβάνονται υπ’όψει τα τελευταία κτίρια. 5.Αποκλείεται επίσης ο καθορισμός ως Λαϊκών Θερέτρων μετρών άτινα καίτοι δεν υπάγονται εις τας εξαιρέσεις της προηγουμένης παραγράφου, δεν συγκεντρούσιν εν τούτοις εμφανώς τας προϋποθέσεις της εκπληρώσεως του κατά την παρ. 3 σκοπού και των οποίων επιδιώκεται η προσχηματική χρησιμοποίησις ως θερέτρων προς παγιωτέραν εν τούτοις στέγασιν ανθρώπων. «6.Η Επιτροπή της παρ. 2 του παρόντος άρθρου διαιρεί την θερινήν εξοχήν εις δύο κεχωρισμένας και ικανόν απ’ αλλήλων απεχούσας ζώνας, ήτοι ζώνην υγιών, και ζώνην ασθενών. Η αυτή Επιτροπή δύναται δια λαϊκάς εξοχάς πολυσυχνάστους να γνωμοδοτή και δια τρίτην ζώνην ως ελευθέραν ζώνην όπου ουδεμία κατασκήνωσις θα επιτρέπηται, εφ’ όσον η τοποθεσία αύτη θα χρησιμοποιήται δια περιπάτους αναψυχής και ημερησίας εκδρομάς από των πλησιοχώρων συνοικισμών και αστικών κέντρων. Ομοίως δύνανται εν τω αυτώ Νομώ να ορισθώσι διάφοροι περιοχαί δι’ ασθενείς και άλλαι δι’ υγιείς. Η παρ. 6 προσετέθη δια του άρθρ. 1 Π.Δ. της 3/29 Σεπτ. 1932 (ΦΕΚ Α΄349). (Αντί της σελ. 283(θ) Σελ. 283(ι) Τεύχος 464-Σελ. 117 Σχέδια Πόλεων 23.Δ.α.14-15α 23.Δ.α.15α Σχέδια Πόλεων Άρθρ.2.-1.Επί μέρους χαρακτηρισθέντος ως Λαϊκού Θερέτρου, επιτρέπονται προσωριναί εγκαταστάσεις σκηνών ή απλών υποστέγων και προχείρων ξυλίνων παραπηγμάτων προς στέγασιν των παραθεριστών. Αι εγκαταστάσεις αύται είναι εν πάση περιπτώσει πρόσκαιροι, επιτρεπόμεναι από του Μαΐου μέχρι του Οκτωβρίου εκάστου έτους συμπεριλαμβανομένων των μηνών τούτων. Μετά την παρέλευσιν της προθεσμίας ταύτης, αι άνω εγκαταστάσεις πρέπει να αίρωνται ολοσχερώς, αποκλειομένης της παραμονής αυτών έστω και εν αχρηστία. Παράβασις του όρου τούτου συνεπάγεται την άμεσον αναγκαστικήν άρσιν του κατασκευάσματος κατά τας περί αυθαιρέτων σχετικάς διατάξεις. 2.Προκειμένου περί δασικών εκτάσεων δια τας ως άνω εγκαταστάσεις απαιτείται και έγκρισις της Δασικής Υπηρεσίας. 3.Η άδεια προς εγκατάστασιν εις τα μέρη τα χαρακτηρισθέντα ως Λαϊκά Θέρετρα εκδίδεται παρά της Αστυνομικής Αρχής της οικείας περιφερείας χορηγουμένη μόνον μετά σχετικήν συγκατάθεσιν του ιδιοκτήτου, εκτός εάν ούτος είναι ο προβαίνων εις την εγκατάστασιν. Εν τη αδεία ταύτη πρέπει να ορίζωνται ρητώς οι μέλλοντες να εγκατασταθώσιν. 4.Αι ως άνω προσωριναί εγκαταστάσεις δύνανται να είναι μεμονωμέναι ή και ομαδικαί. Εν τη δευτέρα περιπτώσει δέον να διατάσσωνται εις κανονικάς συστοιχίας, αφιεμένων μεταξύ των αναγκαίων διόδων, δια την συγκοινωνίαν, τον αερισμόν και την αποσόβησιν πυρκαϊών. Εν πάση περιπτώσει η υπηρεσία υγιεινής αναλόγως των τοπικών συνθηκών κανονίζει από υγιεινής απόψεως τας μεταξύ των ελαχίστας αποστάσεις. «5.Οι εγκαθιστάμενοι. α)Μεμονωμένως εντός περιπεφραγμένου ή τουλάχιστον καλώς περικεχαρακωμένου ιδιοκτήτου ή ενοικιαζομένου οικοπέδου εκτάσεως μείζονος των πεντακοσίων πήχεων και β)εις ζώνας ή περιοχάς μη υγιών παραθεριστών υποχρεούνται εις απλάς δηλώσεις παραθερισμού προς την Αστυνομικήν Αρχήν της περιφερείας. Από τους ομαδικούς παραθεριστάς τόσον των θερινών εξοχών, όπου δεν ωρίσθησαν ίδιαι ζώναι υγιών και μη υγιών όσον και των ζωνών ή περιοχών υγιών ζητείται πιστοποιητικόν υγείας. Ο τύπος των προς την Αστυνομίαν δηλώσεων ως και του Ιατρικού πιστοποιητικού θα κανονισθώσι δια σχετικής υγειονομικής διατάξεως. 6.Το ιατρικόν πιστοποιητικόν σημαίνεται κατά τους κειμένους Νόμους και υπόκειται εις τον έλεγχον της νομιατρικής υπηρεσίας δυναμένης να διατάξη την καθ’ οιανδήποτε στιγμήν νέαν ιατρικήν εξέτασιν των μελών της οικογενείας υπό καταλλήλων ιατρών αυτής. 7.Οι καθ’ οιονδήποτε τρόπον αρνούμενοι τον έλεγχον υπόκεινται άνευ άλλης διαδικασίας εις άμεσον έξωσιν. 8.Ουδέν πρόσωπον πέραν των δηλωθέντων μελών της οικογενείας του αιτούντος δύναται να παραθερίση υπό την αυτήν σκηνήν ή παράπηγμα. Εν περιπτώσει αθετήσεως της υποχρεώσεως ταύτης διατάσσεται άνευ άλλης διαδικασίας η έξωσις της οικογενείας εκ της ην κατέχει θέσεως. 9.Η Αστυνομική Αρχή τηρεί Αρχείον των δηλώσεων και βιβλίον των υπ’ αυτής χορηγουμένων αδειών εν ω αναγράφονται. α)Το ονοματεπώνυμον του ιδιοκτήτου του γηπέδου, β)το ονοματεπώνυμον του παραθερίζοντος, γ)η ακριβής τοποθεσία του γηπέδου και η εν αυτώ θέσις του προς παραθερισμόν κατασκευάσματος κατ’ είδος (σκηνή, απλούν υπόστεγον, πρόχειρον ξύλινον παράπηγμα κλπ.,) δ)η χρονολογία της εκδόσεως της αδείας και ε)δήλωσις του παραθερίζοντος υπεύθυνος ότι μετά την λήξιν της θερινής εποχής κατεδαφίση το παρ’ αυτού στηθέν προς παραθερισμόν κατασκεύασμα και ότι θέλει συμμορφωθή προς την υγειονομκήν διάταξιν της 22ας Φεβρ. 1930 «περί Λαϊκών Θερέτρων». Ταύτα η Αστυνομική Αρχή θα θέτη εις την διάθεσιν του οικείου Νομιάτρου εις πάσαν τούτου αίτησιν. 10.Προ της εγκαταστάσεως της οικογενείας του παραθεριστού η Αστυνομική Αρχή υποχρεούται να εξακριβώση ότι ετηρήθησαν αι διατάξεις όσον αφορά τας από των εγκαταστάσεων των μη υγιών αποστάσεις, άλλως δικαιούται αύτη να αρνηθή την προς παραθερισμόν εγκατάστασιν και ενδεχομένως να προβή εις την έξωσιν». Αι παρ. 5-10 προσετέθησαν δια του άρθρ. 2 Π.Δ. της 3/29 Σεπτ. 1932 (ΦΕΚ Α΄349). Άρθρ.3.-«Έκαστος Νομίατρος οφείλει εντός του Νοεμβρίου εκάστου έτους να υποβάλη εις το Υπουργείον Υγιεινής έκθεσιν περί της κινήσεως και των πεπραγμένων εις τα Λαϊκά θέρετρα ως και εις πόλεις, κωμοπόλεις και χωρία της περιφερείας του όπου εθίζεται συρροή και εγκατάστασις παραθεριστών. Εν τη αυτή εκθέσει θα αναφέρη και την κίνησιν τυχόν ωργανωμένων οιωνδήποτε εν τω Νομώ Παιδικών ή Εργατικών θερινών Αποικιών». Το άρθρ. 3 αντικατεστάθη ως άνω δια του άρθρ. 3 Π.Δ. της 3/29 Σεπτ. 1932 (ΦΕΚ Α΄349). (Αντί της σελ. 284,01) Σελ. 284,01(α) 354Α – 297 Σχέδια Πόλεων 23.Δ.α.15α